Nimekaimate osalejate seas on valitsev pokkeri maailmameister Peter Eastgate, eksmaailmameistrid Tom McEvoy ja Greg Raymer, aga ka esimese WSOP Europe võitja Annette Obrestad ning varasemalt EPT-l võidutsenud Julian Thew, Michael Martin ja Jason Mercier. PokerStars on saatnud kohale nimeka profitiimi, kuhu kuuluvad  Alex Kravchenko, Chad Brown, Hevad Khan, Isabelle Mercier, Katja Thater, Luca Pagano ja Lee Nelson. Oma raskekahurväe panid välja ka soomlased, sest kohal on nii Sami Kelopuro (Full Tildis tuntud kui 'LarsLuzak '), Jani Sointula, Ilari Sahamies kui ka Patrik Antonius, kes on turniiril koos oma naisega. Esimesel päeval paigutati nad alguses lausa ühte lauda, kuid hiljem siiski eraldati, kuna leiti, et ühe pere liikmed ei tohiks vähemasti turniiri algfaasis ühes lauas istuda.